วันเสาร์ที่ 29 มกราคม 2565
ดีอีเอส-กัมพูชา เล็งผนึกความร่วมมือปราบมิจฉาชีพออนไลน์ข้ามแดน
ดีอีเอส-กัมพูชา เล็งผนึกความร่วมมือปราบมิจฉาชีพออนไลน์ข้ามแดน
“ชัยวุฒิ”รมว.ดีอีเอสหารือร่วมรมว.กระทรวงไปรษณีย์และโทรคมนาคมแห่งราชอาณาจักรกัมพูชาเดินหน้าจัดตั้งความร่วมมือ4ด้านผลักดันการประสานงานแก้ไขปัญหาและปราบปรามมิจฉาชีพออนไลน์ข้ามแดน
เมื่อวันที่28ม.ค. 65นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ให้การต้อนรับนายเจียวันเดครัฐมนตรีว่าการกระทรวงไปรษณีย์และโทรคมนาคมแห่งราชอาณาจักรกัมพูชาในโอกาสพบหารือทวิภาคีผ่านระบบการประชุมทางไกลโดยมีประเด็นหารือร่วมกันครอบคลุม4หัวข้อหลักเพื่อนำทางไปสู่การขยายความร่วมมือในการประสานงานแก้ไขปัญหาและปราบปรามมิจฉาชีพออนไลน์ซึ่งปัจจุบันมีการข้ามเขตแดนเพื่อก่อการละเมิดกฎหมายของไทยและกัมพูชาสร้างความเดือดร้อนกับประชาชนและความเสียหายต่อรัฐบาลของทั้ง2ประเทศ
สำหรับประเด็นการหารือร่วมกันครั้งนี้ประกอบด้วย1.การแต่งตั้งContact pointในการประสานงานในการตรวจค้นพยานหลักฐานที่พบในกัมพูชาและการขยายการสืบสวนสอบสวนเพื่อให้ได้ตัวผู้กระทำความผิดเนื่องจากที่ผ่านมาเป็นการส่งพยานหลักฐานให้ทางฝ่ายไทยอย่างเดียวและนำไปขยายผลในการจับกุมผู้กระทำความผิดที่กัมพูชาไม่ได้
2.การประสานงานในการขอข้อมูลผู้ใช้บริการVOIPฝั่งกัมพูชา, IP Addressและข้อมูลการโทรศัพท์ที่คนร้ายใช้ในการกระทำความผิดเพื่อใช้ในการสืบสวนจากฝั่งไทย–กัมพูชาและกัมพูชา-ไทย
3.การจัดตั้งคณะทำงานร่วมระหว่างเจ้าหน้าที่ผู้เกี่ยวข้องของทั้งฝ่ายไทย–กัมพูชาและ4.การจัดทำMoUระหว่างไทยและกัมพูชาว่าด้วยความร่วมมือในการปราบปรามแก๊งCall Center/ Hybrid Scam
นายชัยวุฒิกล่าวว่าการหารือความร่วมมือครั้งนี้เป็นความคืบหน้าจากที่ได้มีโอกาสต้อนรับนายซกกรัดทะยาซกที่ปรึกษาส่วนตัวของสมเด็จอัครมาหเสนาบดีเดโชฮุนเซนนายกรัฐมนตรีแห่งราชอาณาจักรกัมพูชาและรัฐมนตรีช่วยว่าการกระทรวงการท่องเที่ยวกัมพูชาและคณะในโอกาสเข้าเยี่ยมคารวะพร้อมได้หารือความร่วมมือที่ประสงค์ผลักดันร่วมกันเมื่อเดือนสิงหาคม2564ในประเด็นการส่งเสริมความร่วมมือด้านดิจิทัลระหว่างไทยและกัมพูชาและการปราบปรามแก๊งCall Center/ Hybrid Scam/หลอกลงทุนและการจัดทำMoUระหว่างกันในเรื่องดังกล่าว
โดยที่ผ่านมาพบปัญหามิจฉาชีพและกลุ่มอาชญากรรมข้ามเขตแดนไทย-กัมพูชาและใช้เป็นฐานในกระทำผิดกฎหมายข้ามแดนและหลีกเลี่ยงการถูกจับกุมดำเนินคดีจากหน่วยงานผู้บังคับใช้กฎหมายโดยตั้งแต่เดือนมิถุนายนปีที่ผ่านมาศูนย์ปราบปรามอาชญากรรมทางเทคโนโลยีและสารสนเทศสำนักงานตำรวจแห่งชาติ(ศปอส.ตร.)ได้รับแจ้งจากการกลุ่มผู้เสียหายจำนวนมากซึ่งถูกหลอกลวงจากคนร้ายแก๊งคอลเซ็นเตอร์แก๊งหลอกชักชวนให้ร่วมลงทุนและแก๊งพนันออนไลน์หลายเว็บไซต์มูลค่าความเสียหายกว่าหลายร้อยล้านบาท
จากการสืบสวนทราบว่าคนร้ายบางส่วนใช้วิธีโทรศัพท์ผ่านอินเทอร์เน็ต(VOIP)ทราบIP Addressที่คนร้ายใช้กระทำความผิดเมื่อตรวจสอบกับสถานที่ทำธุรกรรมการเงินของคนร้ายพบว่าตั้งอยู่ที่กรุงพนมเปญและเมืองพระสีหนุประเทศกัมพูชาซึ่งเงินที่คนร้ายได้จากการกระทำความผิดจะฟอกเงินผ่านร้านรับแลกเงินในประเทศกัมพูชาหรือเงินสกุลดิจิทัล
ทั้งนี้ปัญหาดังกล่าวทวีความรุนแรงและสร้างความเสียหายอย่างต่อเนื่องโดยจะเห็นได้จากจำนวนคดีที่เหยื่อได้แจ้งความซึ่งรัฐบาลของทั้งสองประเทศเห็นความสำคัญของปัญหานี้และเตรียมแนวทางขับเคลื่อนการทำงานร่วมกันเพื่อปราบปรามกลุ่มมิจฉาชีพออนไลน์ข้ามประเทศ
“ที่ผ่านมาเรายังมีการหารือการส่งเสริมความร่วมมือการต่อต้านข่าวปลอมเนื่องจากปัจจุบันมีกลุ่มผู้ไม่หวังดีเดินทางข้ามมายังเขตแดนไทยเพื่อโพสต์ข้อความเพื่อโจมตีรัฐบาลกัมพูชาผ่านเฟซบุ๊กทั้งนี้เพื่อหลบหลีกจากการที่รัฐบาลกัมพูชามีนโยบายสอดส่อง(เซ็นเซอร์)การโพสต์เนื้อหาที่ไม่เหมาะสมตามแฟลตฟอร์มออนไลน์ต่างๆ”นายชัยวุฒิกล่าว
**********